Materská škola Maršová – Rašov 1, 013 51 Predmier

**Oznámenie o prijímaní  detí
na predprimárne vzdelávanie do materskej školy na školský rok 2023/2024**

Riaditeľka Materskej školy, Maršová – Rašov 1 informuje v zmysle ustanovenia
§ 59 ods. 3 zákona č. 245/2008 Z. z. o výchove a vzdelávaní a o zmene a doplnení niektorých zákonov, že  **ž i a d o s t i** o prijatie dieťaťa na predprimárne vzdelávanie do materskej školy
od školského roka 2023/2024, sa budú prijímať :

**od 9. mája (9:00h)**  **do  12. mája 2023 (13:00h)**

**Žiadosť v listinnej podobe** bude k dispozícii na stiahnutie na **www.marsovarasov.sk**

alebo **osobne** v budove MŠ .
K žiadosti je potrebné doložiť potvrdenie o zdravotnej spôsobilosti dieťaťa od všeobecného lekára pre deti a dorast, obsahujúce aj údaj o povinnom očkovaní dieťaťa.

**Rozhodnutie o prijatí alebo neprijatí dieťaťa** na predprimárne vzdelávanie vydá v súlade s ustanovením § 5 ods. 14 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov riaditeľka v termíne do 30. júna 2023.

Podľa ustanovenia § 59 ods. 2 zákona č. 245/2008 Z. z. o výchove a vzdelávaní a o zmene
a doplnení niektorých zákonov riaditeľka prednostne prijíma deti:

* ktoré dovŕšili 5 rokov veku (do 31. augusta 2023), a pre ktoré je predprimárne vzdelávanie povinné
* ktoré pokračujú v plnení povinného predprimárneho vzdelávania na základe:

       – písomného súhlasu príslušného zariadenia poradenstva a prevencie
      – písomného súhlasu všeobecného lekára pre deti a dorast
      – informovaného súhlasu zákonných zástupcov

Ostatné deti budú prijaté v závislosti od kapacity školy spravidla na základe nasledovných podmienok, prerokovaných v pedagogickej rade školy:

* súrodenci detí, ktoré už navštevujú materskú školu a budú ju navštevovať aj v roku 2023/2024
* deti, spôsobilé navštevovať materskú školu, spĺňajúce základný stupeň hygienickej a sociálnej samostatnosti vo veku od 3 rokov (do 31. 8. 2023)

Pri odovzdávaní žiadosti zákonný zástupca **predkladá riaditeľke** k nahliadnutiu **rodný list dieťaťa a občiansky preukaz zákonných zástupcov za účelom overenia uvedených údajov.**

V Maršovej – Rašove, dňa: 18.4.2023    Mgr. Kojišová Judita

 riaditeľka MŠ Maršová – Rašov 1